Порта-Нуова (Верона)

Порта-Нуова (італ.: Porta Nuova) — гарадская брама ў Вероне (Італія), пабудаваная архітэктарам Санмікелі ў 1535—1540 гадах пры ўзвядзенні абарончых умацаванняў горада (таксама ім былі пабудаваны Порта Паліа). У 1854 годзе Порта-Нуова была перабудавана аўстрыйцамі, якія атрымалі горад па выніках Венскага кангрэса. Яны прыбудавалі да брамы бакавыя прыбудоўкі і абліцавалі яе туфам. У выніку рэканструкцыі толькі цэнтральная частка захавала арыгінальнае аблічча XVI стагоддзя. Краевугольны камень цэнтральнай аркі брамы упрыгожаны галавой Юпітэра. Ад Порта-Нуова пачынаецца аднайменная вуліца, якая вядзе на галоўную плошчу горада — П'яцца Бра. Гл. таксама Порта Паліа Зноскі Літаратура Ренцо Кьярели. Верона. — Флоренция: Bonechi Edizioni, 2006. — С. 12. — ISBN 88-7204-523-1. Спасылкі На Вікісховішчы ёсць медыяфайлы па тэме Порта Нуова